Timo Kiiski, OH1TH/OHSTA 


Aloittelijan lanka HF-antennit 


Mitä pitäisi huomioida, kun ensimmäinen 
antenni on harkinnassa ja/tai rakenteilla? 


Antennikysymys on laaja kokonaisuus, 
johon liittyvät esimerkiksi radioaseman 
varustus, ympäristön ominaisuudet ja 
tilankäyttö. Näiden seikkojen selvittäminen 
ja ymmärtäminen ovat yhtä tärkeitä kuin 
se ”oikean” tai sopivimman antennin 
valinta! 


Opiskele lisää ja selvitä taustatekijät! 


Radioaseman perustaminen 


Olet todennäköisesti hankkinut tai hankkimassa radiolaitetta, ”rigiä”, jolla 
pääset SSB-puheelle ja varmaan muillekin läheteluokille. Jos suunnittelet rakentaa 
transceiverin vaikkapa rakennussarjasta, niin onnea matkaan! Rakentelu on tosi 
”hamimeininkiä”. 


Olet ehkä hankkinut vaikkapa käytetyn rigin virtalähteineen, jossa on sisäinen 
antenniviritin. Tai vanhemman rigimallin ulkoisella antennivirittimellä. Eräs tärkeä 
mittalaite saattaa löytyä rigin sisältä tai ulkoisesta virittimestä, SWR-mittari. Se voi 
myös olla aivan erillinen mittari. Sitä tarvitsemme antennin mittauksissa. 


Olet arvatenkin joutunut pätevyyden saavuttamiseksi jo tutustumaan ko. 
mittariin ja sen periaatteisiin. Jos tiedot tuntuvat hatarilta, tutki ja opiskele 
aiheesta lisää. Antennin vireisyyden toteamiseksi on muitakin mahdollisuuksia, ja 
aihepiiriin kannattaa uhrata muutama tovi. 


Kuva 1. Tavanomainen radioaseman laitteiden kytkentä. Tässä SWR-mittari on 
erillinen. 


Aseman maadoituksesta 
saatetaan olla montakin mieltä. 
Kuva suosittaa asemalle 
maadoituskiskoa, johon kaikki 
tarvittavat maadoitukset 
tuodaan. 


LÄHETIN SYÖTTÖ ANTENNIIN 
TRANSCEIVER SWR MITTARI ANTENNIN VIRITIN 


Kisko maadoitetaan mielellään 
erilliseen, omaan 


maadoitukseen — ASEMAN 
E E MAADOITUS KISKO 

maadoitussauvaan maahan tai KEMIN 

useampaankin sauvaan. Teräs- MAADOITUS TT 


kupari maadoitus-sauvoja saa 
sähköasennusliikkeistä. 


Antenni 


Vaikka intoa piisaisi, ei sinun kannata rynnätä suin päin antennimarkkinoille tai 
rautakauppaan. Maltti on valttia, vaikka kenties epäonnistunut antenniprojekti 
saattaisi tuottaa hyvää tietoa ”kantapään kautta”. Teoreettinen lisäopiskelu 
kannattaa aina, ja siinä ei koskaan tule valmiiksi. Kun tarkastelee muiden, 
kokeneempien tekemisiä, siitäkin oppii varmasti. Suunnitelmallisuus kannattaa. 


Jo tässä vaiheessa on syytä teroittaa, että lopputulos voi olla — aivan sattumalta 
- erinomaisen hyvä, mutta huonompikin alkuun kelvannee. Rakenna jatkossa 
useampia antenneja, niin saat varmasti parempia virityksiä ja tuloksia! 


HF-taajuusalue on 3 MHz — 30 MHz, johon väliin sopii useita radioamatöörien 
taajuusalueita eli bandeja. Kun käytettäviä bandeja on useita ja niillä vallitsevat 
erilaiset ”radiokelit”, mihin kannattaisi suuntautua? 


Itse aloitin 7 MHz:n bandilla ja sähkötyksellä, koska silloin vaadittiin CW-taito. 
CW-lähetin oli ja on edelleen yksinkertainen itsekin rakentaa. Kyseisellä bandilla 
pääsee niin kotimaahan (tosin rajoitetusti), mutta myös EU- ja jopa DX-yhteydet 
nykyaikaisella digimodella. 3,5 MHz on sitten (SSB) paremminkin "kotimaan bandi”. 


Halutun bandin tai bandien valinnasta seuraa sille soveltuvan antennin valinta. 
Bandivalinnan eräs kriteeri on, haluatko kotimaan taajuuksille vai jonnekin 
pidemmälle (tutki aihetta kirjallisuudesta/netistä)? Niin sanotut HF-yläbandit 
mahdollistavat helpommin pitkät DX-yhteydet, jos radiokelit suosivat. 


Antennikysymyksen monimuotoisuus tulee ilmi siinä, että ”yläbandeilla”, kuten 
14 —- 30 MHz antennin koko on yleensä selvästi pienempi kuin ”alabandeilla” 3,5 -— 7 
MHz. Merkittävä pienennys saattaa merkitä sitä, että jos antennin tila on pienehkö, 
saat yläbandien antennin sopimaan sinne. Kun selvität tilannetta radiolaitteiden 
hankinnasta eteenpäin, antennin rakentamisen järjestykseksi sopisi: 


1. Määritellään radioaseman sopiva paikka. 
2. Määritellään antennijärjestelmän syötön järjestely. 


3. Suunnitellaan aseman maadoitus tai mieluiten erillisen maadoituksen 
rakentaminen (omakotitalo yms.). Selvitä myös tarpeen mukaan muut 
mahdollisuudet esim. kerrostalossa. 


4. Selvitetään käytettävissä oleva asennustila ja sopivan antennin 
vaatima tila. 


Antennin rakennusalue 


Kun olet selvittänyt, mitä radioasemasi paikka ja sen rakentaminen vaatii, tulee 
seuraavana antennin paikka ja sen ympäristö. Käytettävä tila määrittää myös, mille 
bandeille voit suuntautua. Olen tahallani jättänyt taajuusalueen eli bandi- 


kysymyksen enemmänkin avoimeksi, sillä se riippuu monista tekijöistä. 
Rakennusaluetta tarkastellaan vaaka-antennien tilantarpeen mukaan. 


Esimerkiksi 3,5 MHz:n eli 80 metrin dipoliantennin vapaan antennin 
asennusalueen tulisi olla suunnilleen 40 - 45 m pitkä ja mielellään vähintään 
kymmenisen metriä leveä. Isot kuuset ja koivut tekevät paikan radiomielessä 
huonoksi, kun taas mäntymetsä on siinä suhteessa parempi. 


Antennin lähelle jäävä puu tai puut voidaan hyväksyä, jos massa/oksisto on 
vähäinen. Kyllä antenni ”pusikossa” toimii, mutta huonommin. Monet itseni mukaan 
lukien ovat ryhtyneet metsureiksi antennialueen raivaamiseksi. 


Vuosia sitten teimme eräälle OH5-asemalle G5RV-antennin, joka asennettiin n. 
5 m korkeuteen ja käytännössä puiden ja pusikon suojaan. Siten antennin syöttö 
joutui myös viistoon, epäedulliseen asentoon. Antenni ei saanut näkyä. Kun ao. 
myöhemmin rakensi täysmittaisia dipoleita paljon korkeammalle ja vapaaseen 
tilaan, hän kertoi hämmästyneenä, että G5RV antoi lähes yhtä hyvät tulokset. 
Epäilykseni on, että G5RV:n alla oli vesisuoni tai muuten hyvin johtavaa maata. 


Kuva 2. Erillisiä SWR-mittareita löytyy vielä erikseen. 


Tässä on vanhempi kahden mittarin 
malli 100 W:n maksimiteholle. 


Yhdelläkin mittarilla tulee toimeen, 
mutta käyttö on työläämpää. SWR- 
mittarin oleelliset perus- 
ominaisuudet ovat maksimiteho ja 
taajuusalue. 


Huomioitavaa 


* Antennin tarvitseman alueen suuruus. Antenni (tässä ajatellaan vaaka lanka- 
antennia) on syytä asentaa mahdollisimman vapaaseen tilaan. On vältettävä 
sähkölinjoja, tien ylityksiä tai paikkoja, jossa antenni pudotessaan voisi aiheuttaa 
vaaraa tai haittaa. On huomioitava myös asennustilan omistussuhteet. Mikäli 
asennus alue on pieni, voidaan vaaka-antennia lyhentää tai käyttää pysty- eli 
vertikaalista antennia. 


* Onko antennille kannatuspisteitä tai voidaanko sellaisia rakentaa? Mitä 
korkeammalle antennin saa, sen parempi (yleensä), mutta korkealle asennus voi 
olla mekaanisesti riskialtista. Korkeat puut huojuvat eniten. Matalalla oleva antenni 
on parempi kuin ei mitään antennia. Ei kuitenkaan niin matalalle, että antenniin 
ylettyy maasta. 


* Jos kaupunkiasuntoon ei saa antennia, mutta käytössäsi on mökki tai muu 
paikka (tai ko. palvelu), jonne antennin saa, kannattaa perehtyä etätyöskentely 
mahdollisuuteen. Radioasemaa ohjataan nettiyhteydellä. Se toimii ulkomailtakin. 


Esimerkiksi Kiinasta on työskennelty Suomessa olevan radioaseman kautta. VHF- 
UHF ym. toistimet voivat myös parantaa työskentely mahdollisuuksia. 


* Vähäisen tai olemattoman ulkopuolisen antennitilan voi korvata asunnon 
sisällä, ullakolla tai katolla sijaitsevalla (pienikokoisella, lyhennetyllä) antennilla. 
”Näkymätön” antenni voi sijaita vaikka lipputangon sisällä. Parvekkeelle on 
mahdollista laittaa ns. magneettiantenni. Mainitut antenniratkaisut jäävät tämän 
esityksen ulkopuolelle, mutta niistä löytyy tarvittaessa tietoa kokeneemmilta 
harrastajilta ja netistä. Ajoneuvoantennit ja "luonnon helmaan” viritetyt antennit 
mobileasemineen mahdollistavat radiotoiminnan kenelle tahansa. 


Vaaka-antennin rakentamisessa huomioitavaa 


Vaaka-antennin ”hyvä” korkeus maasta (H) on esim. 1/2 aallonpituutta eli 
lambdaa. Silloin antenni soveltuu kaukoyhteyksiin, mutta vähäisempikin 
antennikorkeus riittää. Mittasuhteissa 1/2 aallonpituutta merkitsee 3,5 MHz:n 
taajuusalueella H=w 40 m, mutta 14 MHz:n taajuusalueella H=- 10 m. Antennin 
sopivan korkeuden määrittelyssä on otettava myös huomioon antennin vapaa tila - 
maaston rakenteet, rakennukset, puusto ym. tekijät. 


Nyrkkisääntönä HF vaaka-antennin minimikorkeus on n. 3 m ja ”riittävä” 
korkeus n. 10 m. Antenni toimii maakorkeuden suhteen aallonpituuteen verraten, 
joten antennin fyysinen korkeus on antennin toiminnassa suhteellinen suure. 


Tavallisesti vaaka-antennille tarvitaan 2 suunnilleen yhtä korkealla olevaa 
kannatuspistettä, mutta yhdelläkin voidaan selvitä (Inverted V asennus). Tee 
jonkinlainen kartta tilanteesta mittoineen. 


Tärkeä kysymys on, miten antennin kiinnitys saadaan esim. puuhun paikoilleen? 
Puuhun kiipeäminen on asia, johon kehotan suhtautumaan suurella varauksella ja 
varovaisuudella. Käytä muita keinoja kuten narun/langan heittämistä tai ampumista 
oksan tai latvan yli. 


Antenniksi dipoli 


Suoraan sanottuna aloittelijan paras vaihtoehto on dipoli-tyyppinen antenni. 
Siinä ”maa on viety taivaalle” toisen antennipuoliskon avulla, ja antenni toimii 
pääsääntöisesti siten, että ns. ”common mode” eli haitallisia yhteismuotoisia virtoja 
ei syöttöön/syöttöjohtoon helposti kehity. Ei ainakaan siinä määrin kuin ns. OCFD- 
eli antennin keskipisteen ulkopuolelta syötettävillä antenneilla. 


Omat kokemukseni useista dipoleista eri paikoissa ja 100 W:n teholuokassa ovat 
osoittaneet, ettei syöttöpisteen baluunia välttämättä tarvita (ks. jäljempänä). 
Baluunin lisäys on tietysti hyväksi. Parhaassa tapauksessa dipoli edellyttää 
rakennuspaikaltaan sitä, että antennin päät sijaitsevat suunnilleen yhtä etäällä 
syöttöjohdon asennuspaikasta. Jos antennin syöttöpiste on kauempana asemasta, 
se korvautuu pidemmällä syöttöjohdolla. 


Kuva 3. Dipoliantenni on keskeltä syötetty kahden samanpituisen elementin 
antenni. 


A. Tavallinen yksilankainen 
dipoli. Antennin keskellä ja 
molemmissa päissä on 


eristimet. 
B. Jos antennin kaistaleveyttä 50-75 ohmin 
halutaan lisätä, voidaan sen koaksiaali 


läpimittaa keinotekoisesti 
lisätä. Esimerkiksi 
kaksilankaisena. 


Kuvan antennin ominai- 
suuksilla saadaan noin | | 
kaksinkertainen kaistaleveys g. 

tavalliseen dipoliin nähden <] —V="0,01-0,015 x lambda 
(SWR 2:1). Antennin 
puoliskojen elementeissä 
antennilanka muodostaa 
galvaanisen luupin. Lankoja voidaan asentaa vielä useampia rinnan paremmin 
tuloksin, jolloin saadaan ns. ”rysädipoli”. 


50 ohmin 
koaksiaali 


Kokonaispituus L on syytä määrittää aluksi tavanomaisen dipolin laskentakaavan 
mukaan pienellä lisällä ja lyhennellä tarvittaessa. Elementin lankojen väli 
vaikuttaa ominaisuuksissa mm. resonanssitaajuuteen, mutta se ei ole kriittinen 
mitta. Antennin keskellä ja päissä on eristimet. Lisäksi lankojen välillä on eristimet 
(kaikkiaan 4, mutta tarpeen mukaan lisääkin). 


Baluuni 


Dipoliantenni on rakenteeltaan symmetrinen (hyvä asia), mutta syöttävä 
koaksiaali on rakenteeltaan epäsymmetrinen. Siitä seuraa, että osa antennivirrasta, 
joka normaalisti kulkee antennin keskijohdon ja vaipan sisäpinnan kautta, siirtyy 
antennin syöttöpisteessä ”common mode” eli yhteismuotoiseksi vaippavirraksi 
vaipan ul/kopinnalle. Toisin sanoen syöttöjohto, jonka pitäisi ainoastaan siirtää 
suurtaajuus eli RF-tehoa antenniin, alkaa toimia myös antennina. Pahimmassa 
tapauksessa vaippavirta aiheuttaa häiriöitä ympäristölle ja myös omalle asemalle. 


Yksinkertaisin, tosin ei tehokkain tapa koaksiaalin vaippavirran vaimentamiseen 
on koaksiaalisen kuristimen (baluunin) lisääminen lähelle syöttöpistettä. 
Syöttöjohdosta tehdään ”kela” eristinrungolle. Koaksiaalin pituus n. 5,5 m (RG-58, 
taajuudet 3,5 MHz -— 30 MHz) on tärkein ominaisuus. Koaksiaali käännetään kelaksi 
esim. halkaisijaltaan 60 - 80 mm muoviputken päälle kierrokset vieri viereen. 


Kyseinen kuristin baluuni lisää syöttöjohdon painoa (myös pituutta!), mikä on 
huomioitava. Muitakin mahdollisuuksia löytyy, tutustu niihin. Pätevää (yleis) 
kuristinbaluunia hakevalle suositan G3SEK:n ”The Problem Solver” rakennetta. 


http://www.saunalahti.fi/hohtola/ham/Common-Mode-balun-for-Antennas 
https://www.hamuniverse.com/balun.htmil 


http://www.ifwtech.co.uk/g3sek/in-prac/ 


Mitä pidempi syöttöjohto, sitä suuremmat ovat tehohäviöt, jotka lisääntyvät 
myös taajuuden kohotessa. Pitkän syöttöjohdon häviöitä voidaan vähentää 
käyttämällä pienihäviöisiä syöttöjohtoja, esim. RG-213 (tutki koaksiaalikaapelit ja 
niiden ominaisuudet). Pienihäviöiset kaapelit ovat kalliimpia (myös paksumpia ja 
raskaampia) kuin yleisesti 100 W teholla käytetty RG-58 (tai RG-59) kaapeli. 


Antenniin tarvittavat liitttmet ovat oma juttunsa. Jäljempänä mainitussa ARRL 
Handbookissa on niihin hyvät ohjeet kuten moneen muuhunkin tässä artikkelissa 
mainittuun asiaan. Liittimien liitokset kaapeliin on syytä käsitellä veden ja 
vesihöyryn estävillä materiaaleilla. 


Kuva 4. Koaksiaalit (50 ohmia) RG-58 
(ohuempi) ja RG-213 rinnakkain. 


Molempiin soveltuu liitin UHF/SO-239, joka 
kaapeliin asennettuna on ”koiraspuolinen - 
male”. Molempiin johtimiin löytyy oman 
kokoinen liitin, joka voi olla myös 
supistuskappaleella RG-58:lle sovitettu. 
Vastaava runkoliitin on ”naaraspuolinen — 
female”. 


UHF-liittimeen voidaan liittää (jonkinlaisella 
sovitteella, vaikka teipillä) myös 75 ohmin 
kaapeleita, kuten RG-59 ja RG-6. RG-6 on 
kiinteään TV-asennukseen tarkoitettu. Sitä 
löytyy jopa halpahalleista, mutta tue se hyvin antennin syöttöjohtona. 


Dipolin pituuden laskeminen - laskentaohjelmat 


Huomaa, että esim. netissä julkaistujen useiden ”Dipole calculator” eli dipolin 
pituuden laskentaohjelmissa ei ole huomioitu läheskään kaikkia antennin pituuteen 
vaikuttavia tekijöitä. Vaikka käyttäisimme erityisiä antennin laskentaohjelmia kuten 
Yagi Calculator, J-pole, 4NEC2 antenna modeler tai EZNEC, joissa kaikki tekijät on 
pyritty huomioimaan, jää vielä epätarkkuus tekijöitä. 


Näin ollen laskelmallisiin antennin pituuksiin on syytä suhtautua varauksella ja 
käyttää aloitusmittoina ylimittaisia antennin elementtejä. 


https://www.translatorscafe.com/unit-converter/id-ID/calculator/dipole-antenna/ 


https://www.dxzone.com/catalog/Software/Antenna analysis/ 


Lyhennetty dipoli 


Entä, jos tulee antennitilan puute? On huomattava, että dipolin elementit eli 
puoliskot voidaan asentaa viistoon. Oma 80:n dipolini puoliskot muodostavat 
vaakatasossa keskenään noin 150 asteen kulman, kun normaalisti kulma on 180 
astetta. Asennus edellyttää silloin antennin keski- eli syöttöpisteen tukemista. 


Tilan puutteen tai vaadittavan antennin poikkeuksellisen muodon vuoksi dipolin 
puoliskot voidaan asentaa niin, että ne taitetaan (esim. 90 astetta) sopivalta 
pituudelta joko vaakatasossa (Z- tai U — dipoli) tai pystytasossa (dipolin päät 
alaspäin). Taitos tehdään molemmilta puolilta symmetrisesti. 


Elementin taitto aiheuttaa dipolin resonanssipisteen ja syöttöimpedanssin 
muutoksen. Antennin häviöt lisääntyvät ja säteilykuvio muuttuu. Käytännössä 
dipolin puoliskojen pituus resonanssissa muuttuu, ja se on pituudella korjattava. 


Mikäli elementtien taitos on enintään noin 1/3 - 1/4 elementin 
kokonaispituudesta, joskus suorittamani mallinnuksen perusteella dipolin 
ominaisuudet eivät merkittävästi huonone. Vaakatasossa olevan dipolin 
ominaisuudet ovat parhaat. 


Parhaat ja huonoimmat vasta-alkajan antennit 


Edellä olen jo viitannut dipoliantenniin ja sen ominaisuuksiin. Kerron 
seuraavassa oman käsitykseni erilaisten HF-antennien ominaisuuksista, kun 
ajatellaan vasta-alkajaa ja antennin rakentamisen plus- ja miinus-näkökohtia. 
Maksimi pisteytys on 5 pistettä. 


ANTENNI PISTE- | HUOMAUTUS 
MÄÄRÄ 
J syötetty ETA vaurasta IK Suositeltavin antenni vasta- 0 n 
ipoli 


Häiriömahdollisuuksien ja rakenteen vuoksi pois pisteitä. 
OCFD-dipoli Monialue! 


G5RV J Toiminnan ymmärtäminen ja viritys? Monialue! 

EFHW Sisältää baluunin, häiriömahdollisuus. Monialue? 
Trappidipoli, A Kaupalliset trapit OK. Koaksiaali trapit voi pystyä tekemään 
W3DZZ itsekin. Opettavainen. Monialue! 


Perhosdipoli —— Usean bandin rakenne on viritettävä. Monialue! 


Kuormitettu 


(50R) dipoli Väärä tapa tehdä laajakaista-antenni. Monialue! 


Laskostettu dipoli Mekaanisesti hankala rakenne. 


oKORtettu jae I Kuten edellä. Keinokuorma, vaikkakin monialue! 
kuormitettu dipoli 


T2FD dipoli Pienen tilan mahdollisuus. Vaativa rakenne. Monialue! 


Päästä syötetty 2 Mahdollinen antenni pienissä tiloissa. Viritin tarvitaan ja 
1/41 vastapaino. 
3 


Sopii moneen pieneen tilaan. Viritin ja vastapaino tarvitaan. 
Usein DX-kykyinen. 


Vaakaluuppi (1 2) Vaatii tilaa, virittimellä monialue! 
Pystyluuppi (1 %) Vaatii tilaa, virittimellä monialue! 


, A Tilansäästäjä ja DX-kelpoinen. Radiaali(t) tai maadoitus. 
Vertikaali (1/4 2) Alabandeilla vaativa rakenne. 


Inverted L (1/4 X) 


Huomautus: Taulukko koskee omatekoisia antenneja. Kaikkia edellä lueteltuja 
antenneja pystyy tietyin edellytyksin käyttämään monialueantennina. Kuitenkin vain 
tyypillisesti siihen soveltuvat antennit on mainittu. 


Esim. tavallista 80 metrin dipolia pystyy käyttämään häviöiden kustannuksella 
muilla bandeilla, jos syöttöjohdon sopiva pituus ja viritin tekevät sovituksen 50 
ohmiin radioasemalla. 


Mikäli tilaa on, hyvä ratkaisu on esim. tehdä dipolit eri bandeille. Kaikki mainitut 
antennit ovat DX-kelpoisia, kun on ”keliä”, ja antenni on sopivasti sopivaan 
paikkaan asennettu. 


i — 

Kuva 5. Tyypillinen käsikäyttöinen eli manuaalinen antenninviritin edestä 
katsottuna. Usein näiden manuaalisten virittimien viritysalue on laajempi kuin 
automaattivirittimien. Virittimessä on SWR- ja tehomittarit, keinokuorma ja 
antenninvaihto (x3) sekä suoran antennikytkennän mahdollisuudet. Viritystä 
helpottaa tässä TOKYO HY-POWER -virittimessä olevat säätöjen alennusvaihteet. 


Kuva 6. HY-POWER -viritin takaa. Voidaan hyödyntää kolmea koaksiaalilähtöä. 
Lisäksi on baluunilla varustettu avolinja- tai lankasyötön lähtö. Siipimutterin alle 
kytketään maadoitus. Manuaalisen virittimen hankinta lisää aseman toiminta- 
kykyä, ja asiallisesti käsiteltynä siitä on hyötyä vuosikymmeniksi. Lievä miinus 
tulee viritystoimenpiteen suorittamisen työstä. Automaattivirittimessä on yleensä 
kauko-ohjaus mahdollisuus. 


Omatekoiset ja kaupalliset antennit 


Olen yrittänyt ihan tahallani tyrkyttää ajatusta rakentaa omat antennit. Jos se ei 
jostakin syystä onnistu, kaupasta niitä (muutamia) saa, Suomestakin. Esimerkiksi 
G5RV on ainakin parina versiona tarjolla laajemmilla markkinoilla. Dipoli on 
kuitenkin niin yksinkertainen antenni, että sen pystyvät lähes kaikki rakentamaan. 
Eräs mahdollisuus on hankkia dipolin rakennussarja, jos rakentelu ei onnistu. 


Eristimet voi tehdä sopivista muovin paloista. PVC-materiaali (esim. 4-6mm 
levy) on sopivaa, ja polykarbonaatti oikein hyvää materiaalia (hukkapaloista 
muoviliikkeestä). Akryyliä olen käyttänyt joskus, mutten enää. On lasimaista, 
rikkoutuvaa ainetta. Eristinpuuhaan tarvitaan rautasaha ja pora. Viila ja puukko 
ovat kaikissa antennihommissa tarpeen. 


Antennilangaksi kelpaa eristämätön lanka. Muovipintaisia (sähkö) johtimia myös 
käytetään. Muovitettu kuparijohdin, noin 3 - 4 mm vahvuisena on sopiva 
antennilanka. Kuitenkin on huomattava, että langan pituus tulee olemaan pienempi 
(n. 3 - 5 %) kuin ei pinnoitetun langan. 


Kuparilanka on sähköisesti hyvää, mutta mekaanisesti venyvää. Alle 115-2 mm 
vahvuudella en sitä 80:n dipoliin käyttäisi. 


Alumiinilankaa saa esim. 1 mm vahvuisena hitsauslankana (merialumiini) ja 
paksumpana koristelankana. Ohuesta langasta saa paksumpaa, kun kiertää 2 tai 3 
lankaa yhteen. Liitosten teko on pieni ongelma. 


Sinkattu rautalanka (noin 2 mm vahvuisena) sopii erinomaisesti lanka-antennin 
materiaaliksi. Sitä löytyy useimmista halpahalleistakin ja paremmin rautakaupoista. 
Siitä ei kuitenkaan kannata pitkäaikaista antennipalvelijaa väsätä, ja sinkattuun 
lankaan juottaminen on hankalaa. Puristusliitoksilla (sähkö ”liitospalat”) se ainakin 
onnistuu kuten myös edellä mainittuun alumiini materiaaliin. 


Teräskuparilanka on aikoinaan sähkölinjoissa käytettyä lankaa, ja on pätevää 
antennilangaksi. Käsittely on tosin hankalaa. ”Killu” on puhelinlinjoissa käytettyä 
parijohtoa hyvällä eristeellä, ja siitä saa tehdyksi sekä antenneja että syöttöjohtoja. 


http://www.saunalahti.fi/hohtola/ham/killu/killu.html 


Linjapihdeillä ja mitalla pitäisi langan käsittelystä selviytyä. Juottimeksi on syytä 
hankkia isotehoinen, n. 100 W juotin. 


Olen valuttanut uretaanilakkaa koaksiaalin sukan väliin ja tarvittaessa 
päällystänyt ulkotiloissa koko liitoksen venemiesten käyttämillä massoilla. 
Itsevulkanoiva teippi on myös hyvää liitoksien peittämiseen. Suomen oloissa 
liitosten tiivistys on erittäin tärkeää. Vuosien varrella olen nähnyt lukuisia veden 
pilaamia syöttöjohtoja ja liitoksia. 

Jos käytetään puita antennin tukena, on hyvä lisätä antennin kiinnitykseen 
vedonpoistaja (veneliikkeet). Eräs keino on käyttää pylpyrää ja sen yli vaikuttavaa 


sopivaa painoa antennin toisessa päässä. Paino pääsee liikkumaan vedon vuoksi, 
eikä antennilanka rasitu liikaa. 


Antennitekniikka ottaa tekijänsä, mutta antaa 


Antennitekniikka on eräs mielenkiintoisimmista harrasteemme osa-alueista, 
mutta se on myös erittäin laaja ja omalla tavallaan vaativa. Monipuolisuutta löytyy 
siksi, että kyseessä on mekaniikkaa, rakentelua, mittaustekniikkaa ja ulkona 
puuhaamista teoreettisen tiedon lisäksi. Tuohon teoriapuoleen kehottaisin 
keskittymään myös, ja siitä löytyy moniksi vuosiksi jatkuvaa, mielenkiintoista 
pohdintaa. 


Suosittelen luettavaksi ja lähdeteokseksi netin lähteiden lisäksi: 


”The Radio Amateur's Handbook”, ARRL. Kelpaa mikä tahansa 2000 - luvun 
painos ja vaikka vanhempikin. 


https://www.arrl.org/files/file/Technology/tis/info/pdf/0683033.pdf 


Huomautus: en suosittele päästä syötettyä lankaa. Myös ”Multiband dipole” 
antennin sijaan ehkä jotain muuta, vaikka useampi dipoli. 


HOW TO TUNE A DIPOLE -— KUINKA DIPOLI VIRITETÄÄN? 


Vapaasti lyhennellen: "Technical Correspondence”, OST, December 1963. 


Kesällä v. 1962 dipoli asennettiin talon katon ja puhelinpylvään väliin (huom. ei 
pidä käyttöpylväisiin asentaa). Sitä syötettiin 100 jalan (n. 30 m) RG-8U 
(käyttökelpoista, mutta nykyisin RG-213 parempi) syöttöjohdolla. Molemmat 
dipolin päät oli taivutettu muutaman jalan verran alaspäin. Lähettimen ja Grid-dip 
mittarin avulla tutkittuna antenni kieltäytyi kuormittumasta taajuudella 3975 kc 
(kc/s = kHz) (grid-dip mittari on kätevä resonanssin ilmaisija, mutta on nykyisin 
harvinainen). Antennin viritystä yritettiin pii-suodattimen kautta ja linkin kautta 
grid-dipperiin. Vaikka antenni säteili ja siis toimi, se oli kaukana tyydyttävästä. 


"En luota, enkä tykkää koaksiaalisyötöstä”, päätteli James. Talvella hän rakensi 
Monimatch-tyyppisen SWR sillan. Se osoitti 3975 (kHz) taajuudella suurta 
heijastuvaa tehoa. Mitä pitäisi tehdä? Keväällä ensimmäisten lämpimien päivien 
aikana James lähti ulos tarkastelemaan asiaa. Syöttöjohto katkaistiin 80 jalan 
pituiseksi (n. 24 m), eli sähköisen puoliaallon mittaiseksi. Toimenpiteen odotettiin 
tuovan syöttöpisteen impedanssin mitattavaksi lyhennetyn koaksiaalin päästä. 


Samaan aikaan James laski dipolin keskikohdan niin alas, että keskipisteeseen 
tehdyn yhden kierroksen linkin ja grid-dip mittarin avulla voitiin tarkistaa tilanne 
koko 80:n bandilla. Resonassi eli ”dippi” löytyi taajuudelta 3750 (kHz)! 


James totesi, että syöttöjohdon katkaisu oli ollut turha toimenpide. Asiantilan olisi 
voinut selvittää siten, että hän olisi kytkenyt radioasemalla syöttöjohdon 
lähtöpään Monimatch SWR-siltaan. Silta olisi ollut kytkettynä lähettimen ja 
koaksiaalin lähtöpään väliin. Sen jälkeen olisi lähettimen lähetteellä tutkittu SWR 
näyttämää bandin eri taajuuksilla. Matalin SWR olisi osoittanut 
resonanssitaajuuden. Antenni olisi samalla periaatteella voitu virittää 3975 kHz:lle 
joko taivuttavalla antennin päitä kaksin kerroin tai poistamalla lankaa. 


James toteaa, että hänen dipolinsa on 50 kc (kc/s) ”leveä”. Jos se on viritetty 
fone-taajuuksille (kuten nyt oli), se on käyttökelvoton CW-taajuuksilla (liian 
korkea SWR). Antennin pidennys CW:lle kesti hänellä 30 minuuttia. Antenni 
korkeuden muutos 15 — 30 jalan välillä ei aiheuttanut merkittävää muutosta 
antennin resonanssi taajuuteen. 


Alkuperäinen teksti: James M. Fisher, W3KNG, Williamsport, Pa. 


HUOMIOITA: Oikein tyypillinen ”kantapään kautta” viritys. Lopputulos oli 
kuitenkin hyvä ja varmasti mieleen painuva. Grid-dip mittareita käyttänyt tietää 
niiden kätevyyden ja käyttökelpoisuuden. Nykyisin analysaattorit hoitavat saman 
homman paljon tarkemmin. 


Mikä oli antennin mitta ja materiaali? 


Jamesilla ei ilmeisesti ole ollut antennin viritintä (ATU — ASTU). Jos olisi ollut, hän 
olisi voinut ”eliminoida” antennin viritysvirheen sekä myös tilanteen, jossa 
siirrytään fonebandilta CW:lle. Viritin, joka kytketään lähettimen ja antennin 
väliin, olisi muuntanut syöttöjohdossa vaikuttavan impedanssin (merkitään R + - 
jX) 50 ohmiin (R), ja "pitänyt lähettimen tyytyväisenä”. 


Koaksiaali on ylivoimaisesti yleisin syöttöjohto nykyisin. Sen etuna on mm. että 
johdin voidaan asentaa metallisiin kappaleisiin kuten tikkaisiin tai putkiin kiinni tai 
sisälle. Koaksiaalien laajat käyttötaajuudet ja liitinmallien runsaus moniin 
tarpeisiin on myös huomion arvoista. 


Sähköinen puolen aallon syöttölinja toistaa impedanssin, jonka se näkee linjan 
toisessa päässä. Joskus se on kätevä tapa mitata ylhäällä olevan antennin 
syöttöpisteen impedanssi. 


Miten James määritteli käyttökelpoisen bandin 50 kc/s leveäksi? Määrittely pitäisi 
antaa jossakin SWR-tasossa, esim. SWR 2:1 tai SWR 3:1. 


Ilman antennin viritintä pärjää, kun toimii Jamesin tapaan. Kuitenkin viritin — 
manuaali tai automaatti on hyvä apu asemalla. USAssa 80:m bandi on meidän 
bandiamme leveämpi (3500 — 4000 kHz). Antennin kaistanleveyden lisäämiseksi 
voidaan antennin päihin tehdä lisäpätkät (molempiin puoliskoihin), jotka 
kytketään oikosulkukappaleilla CW- tai digialueen käyttöä varten. Se edellyttää 
antennin alas laskemista, mutta jotakin on maksettava näin yksinkertaisesta 
mutta kätevästä tempusta. 


Kun rakennat antennin, varaa ylimääräistä pituutta. Poistaa on helpompi kuin 
lisätä. 


Grid-dip mittari (opetusmielessä) ja nanoVNA analysaattori: 


https://en.wikipedia.org/wiki/Grid dip oscillator 


https://www.electronics-notes.com/articles/test-methods/grid-gate-dip-oscillator- 


meter/how-to-use-gdo.php 


https://circuitcellar.com/wp-content/uploads/2013/01/CC25 ProjCard Pres Ball- 
CC2711.pdf 


https://nanorfe.com/nanovna-v2.htmil 


(O Timo Kiiski, OH1ITH 


